Rouse
రూ.30 కోట్లతో ఇఎన్‌టి ఆసుపత్రులు
హైదరాబాద్‌, జూలై 7,: తెలుగురాష్ట్రాల రాజ ధాని హైదరాబాద్‌లో మరింతగా తమ సంస్థ వైద్యసేవలను విస్తరిస్తున్న డా.రావ్‌ ఇఎన్‌టి సూపర్‌స్పెషాలిటీ ఆసుపత్రిని 30 కోట్లతో ఏర్పాటుచేసామని, ప్రస్తుతం రెండు ఆసుపత్రులు ప్రారంభించిన డా.రావ్‌ ఆసుపత్రులను త్వరలోనే మరో ఐదుశాఖలు ఏర్పాటుచేయనున్నట్లు మెడికల్‌ డైరెక్టర్‌ డా.జివికెచైతన్యరావు వెల్లడించారు. నగరంలో ప్రస్తుతం కూకట్‌పల్లి, పంజాగుట్టలో రెండు ఆసుపత్రులను ప్రారంభించగా, త్వరలోనే మరో ఐదు బ్రాంచిలను ప్రారంభించనున్నట్లు చెప్పారు. గురువారం ఆయని క్కడ ఏర్పాటు చేసిన మీడియా ప్రతినిధుల సమా వేశంలో మాట్లాడుతూ గతంతో పోలిస్తే చెవి,ముక్కు, గొంతు రోగుల సంఖ్య ఇటీవలి కాలంలో విపరీతంగా పెరిగిందన్నారు. వీరికి అత్యాధునిక వైద్య చికిత్సలు అందించాలన్న ఉద్దేశ్యంతో దాదాపు రూ. 30 కోట్ల వ్యయంతో ఈ ఆసుపత్రులను నెలకొల్పినట్లు చెప్పా రు. ఇందుకోసం ప్రపంచంలోనే అత్యంత అధునాత నమైన యంత్ర పరికరాలను కొనుగోలు చేశామనీ, రానున్న రోజుల్లో మరో రూ. 2 కోట్ల వ్యయంతో వీటిని మరింత ఆధునీకరించనున్నట్లు పేర్కొన్నారు. అలాగే ఆంధ్రప్రదేశ్‌లోని విశాఖపట్టణంతో పాటు మరో నాలుగైదు నగరాలలో బ్రాంచీలను ఏర్పాటుచేసి ఇఎన్‌టి నెట్‌వర్క్‌ను విస్తరించనున్నట్లు వివరించారు. ఇఎన్టీ వైద్యచికిత్సకు సంబంధించి హైదరాబాద్‌నగరంలో చిన్నచిన్న ఆసుపత్రు లు మాత్రమే అందుబాటులో ఉన్నాయనీ, వాటికి భిన్నంగా అత్యంత అనుభవజ్ఞులైన 10 మంది వైద్యులు తమ ఆసుపత్రిలో ఎల్లప్పుడూ అందుబాటులో ఉంటారని చెప్పారు. ప్రస్తుత వర్షాకాల సీజన్‌లో వర్షాల బారిన పడితే బాక్టీరియా, ఇన్ఫెక్షన్‌ కారణంగా పలు వ్యాధులు వచ్చే అవకాశం ఉందనీ, వీటన్నింటికీ రోబోటిక్‌ లేజర్‌, నావిగేషన్‌, వారియో మైక్రోస్కోప్‌ వంటి ఆధునిక పరికరాలతో చికిత్సలు అందించడం జరుగుతుందని డా.రావు వెల్లడించారు.